Ajudes directes a establiments públics d'oci nocturn de la Comunitat Valenciana
Sin fecha

Carcaixent

El Consell destina 8 milions d'euros en ajudes directes a establiments públics d'oci nocturn de la Comunitat Valenciana.

El Consell, ha aprovat un decret llei de mesures extraordinàries dirigides a persones físiques o jurídiques explotadores d'establiments públics d'oci nocturn de la Comunitat Valenciana.

A més, el Ple també ha aprovat decret d'aprovació de les bases reguladores i de concessió directa d'ajudes a establiments públics d'oci nocturn de la Comunitat Valenciana, dotat amb 8 milions d'euros.

Aquestes ajudes estan dirigides a compensar els negatius efectes que sobre l'economia i l'ocupació vinculada a l'activitat d'oci nocturn està tenint l'obligat cessament d'activitat a causa de la Covid-19.

Beneficiaris de les ajudes.

Persones físiques o jurídiques que reunisquen les següents condicions:

1\. Ser persones físiques o jurídiques explotadores dels establiments públics d'oci nocturn. S'entendrà per persona explotadora aquella que es dedique a l'explotació econòmica de l'activitat d'oci nocturn en l'establiment públic objecte de subvenció, podent ser la mateixa titular de la llicència d'obertura i activitat o, si no és el cas, propietària, arrendatària o ostentar la titularitat jurídica del mateix per qualsevol títol vàlid en Dret.

2\. Ser persona explotadora d'alguna de les següents tipologies d'establiments públics d'oci nocturn,

· Locals tipologia A): pub, cafè cantant, cafè concerte, o cafè teatre

· Locals tipologia B): discoteques, sales de ball, o sales de festa

3\. Acreditar que s'ostentava la condició de persona explotadora de l'activitat objecte de subvenció a data de 17 d'agost de 2020 i que aquesta es manté a data de presentació de sol·licitud de l'ajuda.

Import i distribució de les ajudes.

L'import global màxim de les ajudes que es concediran mitjançant el decret serà de 8.000.000 d'euros.

a) La quantia de les ajudes dirigides a la tipologia A (pub, cafè cantant, cafè concerte, o cafè teatre) serà 7000 euros.

Per a aquestes ajudes es destinarà un import global màxim de 3.725.000 euros.

b) Per als beneficiaris corresponents a la tipologia B (discoteques, sales de ball, o sales de festa): 28.500 euros.

Per a aquestes ajudes es destinarà un import global màxim de 4.275.000 euros.

c) En el supòsit de no esgotar-se el crèdit pressupostari destinat a atendre les sol·licituds presentades per algun o alguns dels beneficiaris corresponents a les tipologies A) o B), el sobrant podrà destinar-se a augmentar l'import global màxim assignat a aquella tipologia per al qual l'estimació inicial resulte insuficient per a atendre les sol·licituds que compten amb informe favorable però estiguen condicionades a disposar de major consignació pressupostària.